Diari Oficial de la Generalitat Valenciana


Sumari del DOGV 5115, del 17-10-2005 (2005/10993)

Convocatòria de l'oposició per a la funcionarització d'una plaça de restaurador/a.
----------------------------------------------------------------------------------

### Dades del document

Número de DOGV
:   5115

Data del DOGV
:   17-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10408


Data del document
:   15-09-2005

Organisme emissor
:   Institut Municipal de Cultura. Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu
    * qualificació del personal
    * professió artística
    * personal contractat
    * funcionari

Convocatòria de l'oposició per a la funcionarització d'una plaça de restaurador/a. [2005/F10926]
  
En compliment de la Resolució número 337/2005, del vicepresident de l'Institut Municipal de Cultura, es publica la convocatòria de l'oposició per a la funcionarització d'una plaça de restaurador/a, d'acord amb les bases següents:
  
Primera. Objecte
  
Aquestes bases tenen com a objecte l'adaptació de la naturalesa jurídica del personal laboral fix (restaurador) de l'Institut Municipal de Cultura de l'Ajuntament d'Elx a la naturalesa administrativa del lloc de treball que ocupa, per mitjà de les proves i els cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupa.
  
Es convoca la següent plaça, classificada segons l'article 1, de la Llei 1/1996, de 26 d'abril, i d'acord amb l'oferta d'ocupació pública de l'Institut Municipal de Cultura per a l'any 2005:
  
Nre. de places 1
  
Denominació Restaurador museu (tècnic mitjà)
  
Grup titulació B
  
Complement destinació 22
  
Segona. Condicions dels aspirants
  
Per a ser admesos als cursos i a les proves selectives objecte d'aquesta convocatòria, els aspirants hauran de reunir els requisits següents:
  
a) Ser personal contractat laboral amb caràcter indefinit al servei de l'Institut Municipal de Cultura de l'Ajuntament d'Elx, amb la categoria de restaurador.
  
b) Haver accedit a la plaça que actualment ocupen mitjançant la superació de proves selectives per mitjà d'oposició lliure, desenvolupades d'acord amb els principis d'igualtat, de mèrit i de capacitat, tal com es desprén del que establix la Llei 1/1996, de 26 d'abril.
  
Tercera. Calendari de presentació de sol·licituds, admissió d'aspirants i començament dels cursos
  
3.1. Els qui desitgen prendre part en el procés d'adaptació objecte d'aquesta convocatòria, hauran de fer-ho constar per mitjà de sol·licitud.
  
En el moment de presentar la sol·licitud, s'hi adjuntarà el resguard d'haver ingressat en les arques municipals la quantitat de 15,40 euros en concepte de taxes per drets d'examen.
  
Les esmentades taxes es faran efectives, directament o per mitjà de transferència, en el compte de què és titular l'Institut Municipal de Cultura, en l'oficina de la CAM, situada en la plaça de la Glorieta, 1, i el codi d'identificació del qual és el 2090'3002'73'1076875244 tot especificant en el document d'ingrés a quina prova selectiva correspon.
  
L'impagament dels drets d'examen, o el fet de no aportar el justificant de l'ingrés, o no especificar a quina prova selectiva correspon, donarà lloc a l'exclusió de l'aspirant, en la resolució per la qual s'aprove la relació d'aspirants admesos i exclosos.
  
3.2. Totes les sol·licituds es dirigiran al president de l'Institut Municipal de Cultura, i es presentaran en el Registre del mateix institut, o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en el termini de 20 dies hàbils comptadors des de l'endemà de la publicació en el Boletín Oficial del Estado de les bases d'aquesta convocatòria.
  
3.3. Acabat el termini de presentació de sol·licituds, es publicarà en el butlletí oficial d'aquesta província i en el tauler d'edictes de l'Institut Municipal de Cultura la relació d'admesos i exclosos a la realització dels cursos i de les proves selectives.
  
3.4. Publicada la relació a què es referix l'apartat anterior, els aspirants podran formular, durant un termini de 10 dies hàbils comptadors a partir de l'endemà de la publicació, les al·legacions que estimen oportunes, així com esmenar les faltes en què hagueren incorregut i adjuntar els documents preceptius no presentats juntament amb la sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
3.5. Transcorregut el termini anterior i esmenats els defectes i vistes les reclamacions presentades, el president de l'Institut Municipal de Cultura dictarà una resolució amb la llista definitiva d'admesos i exclosos, que es publicarà en el butlletí oficial d'aquesta província i en el tauler d'edictes de l'Institut Municipal de Cultura.
  
3.6. L'Alcaldia Presidència determinarà el calendari de celebració de l'esmentat curs, règim horari i lloc de realització, mitjançant la corresponent resolució, que serà publicada en el butlletí oficial d'aquesta província i en el tauler d'edictes de l'Institut Municipal de Cultura. Així mateix, la Presidència designarà el professorat que impartirà el curs, que es farà públic de la mateixa manera.
  
Quarta. Desenvolupament del curs i de les proves selectives
  
4.1. Duració del curs.
  
De conformitat amb el que establixen els articles 1 i 6 de la Llei 1/1996, de 26 d'abril, les hores de duració del curs per al grup de titulació B serà de 30 hores en total.
  
4.2. Assistència al curs.
  
Per a l'adaptació a la condició de funcionaris de carrera de l'Institut Municipal de Cultura, a través del procediment establit en aquesta convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu a què s'estiga adscrit, sense perjudici del que establix la disposició addicional primera de la Llei 1/1996, de 26 d'abril, per al supòsit de malaltia acreditada com cal.
  
4.3. Avaluació continuada.
  
De conformitat amb el que establix l'article 7 de la Llei 1/1996, de 26 d'abril, la Comissió Qualificadora del curs selectiu d'aquesta convocatòria realitzarà una avaluació continuada del personal adscrit a aquest.
  
Amb aquesta finalitat, cada professor que impartisca les matèries constitutives de l'esmentat curs, emetrà un informe a l'acabament de la seua intervenció, en el qual es farà referència a l'assistència, l'atenció, la participació i la resta de circumstàncies que considere de rellevància per tal que la Comissió Qualificadora puga realitzar l'avaluació contínua de cada alumne.
  
4.4. Prova final.
  
Finalitzat el curs selectiu, es realitzarà una prova final sobre els continguts dels temaris de les matèries que s'hi han impartit.
  
4.5. Qualificació de les proves.
  
4.5.1. Tant l'avaluació continuada com la prova final del curs selectiu, seran valorades per la Comissió Qualificadora de 0 a 10 punts.
  
4.5.2. Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, haurà d'obtindre's la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.
  
4.5.3. Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Cinquena. Publicitat de les llistes d'aprovats
  
5.1. Finalitzat el curs selectiu, la Comissió Qualificadora farà públiques, en el tauler d'edictes de l'Institut Municipal de Cultura, les relacions del personal que hi ha participat amb expressió de la qualificació d'apte o de no apte, i que constituiran les llistes d'aspirants que han superat les proves objecte d'aquesta convocatòria.
  
5.2. La Comissió Qualificadora elevarà a l'òrgan competent les llistes d'aspirants que han superat les proves del curs d'adaptació als efectes del seu nomenament com a funcionaris de carrera.
  
Sisena. Comissió Qualificadora i professorat del curs selectiu.
  
6.1. La Comissió Qualificadora de les proves d'adaptació realitzarà l'avaluació del curs selectiu així com la qualificació de les seues proves finals, i estarà integrada per:
  
- President: el de l'Institut Municipal de Cultura o regidor en qui delegue.
  
- Secretari: el de la corporació o funcionari en qui delegue.
  
- Vocals:
  
- Un vocal de la Junta rectora de l'Institut Municipal de Cultura.
  
- Un representant de la Generalitat Valenciana.
  
- Un representant del professorat oficial.
  
- Un funcionari de carrera de l'Institut Municipal de Cultura.
  
- Un representant dels funcionaris, designat a proposta de les organitzacions sindicals amb representació en l'Institut Municipal de Cultura.
  
Tots els membres de la Comissió tindran veu i vot i la seua composició serà publicada en el Butlletí Oficial de la Província d'Alacant i en el tauler d'edictes de l'Institut Municipal de Cultura.
  
Els vocals de la comissió, de representació funcionarial o professional, hauran de pertànyer a cossos o escales de grup de titulació igual o superior a aquella que es tracte d'adequar en aquesta convocatòria.
  
6.2. El règim jurídic de funcionament de les comissions qualificadores serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, havent d'abstindre-se'n els seus membres i podent ser objecte de recusació pels interessats, quan concórreguen en aquells alguna de les circumstàncies previstes en els articles 28 i 29 de la referida llei.
  
6.3. El curs objecte d'aquesta convocatòria serà impartit per funcionaris de l'Institut Municipal de Cultura o tècnics externs que s'establisquen mitjançant l'oportuna resolució de la Presidència.
  
Setena. Nomenament, presa de possessió i prestació de jurament o promesa.
  
7.1. L'òrgan competent efectuarà el nomenament com a funcionaris de carrera dels aspirants proposats per la Comissió Qualificadora.
  
7.2. El corresponent nomenament serà notificat als interessats, els quals hauran de prendre possessió en el termini que determine l'Institut Municipal de Cultura, d'acord amb les prescripcions contingudes en l'article 35 del Reglament de Funcionaris d'Administració Local i en les normes que el substituïsquen o complementen.
  
7.3. En l'acte de presa de possessió, el funcionari nomenat haurà de prestar jurament o promesa, de conformitat amb la fórmula prevista en el Reial Decret 707/1979, de 5 d'abril.
  
Vuitena. Condicions econòmiques.
  
Com que el procés de selecció convocat suposa, no un procediment de nou accés a la funció pública, sinó un canvi de la relació jurídica, en el moment en què es produïsca la presa de possessió com a funcionari, es produirà el seu cessament com a personal laboral fix, i quedarà extingida la relació laboral anterior.
  
El funcionari de carrera, una vegada que ha pres possessió del seu lloc, quedarà destinat al mateix lloc de treball que exercira, i se li reconeixerà l'antiguitat que tinguera com a personal laboral, així com els mateixos drets econòmics derivats de la seua relació anterior.
  
Novena. Incidències.
  
La Comissió Qualificadora queda facultada per a resoldre els dubtes que es presenten i prendre els acords necessaris per al bon ordre de la convocatòria, en tot allò que no s'haja previst en aquestes bases.
  
Desena. Facultat de la Presidència
  
El president, facultat per a això com calga, adoptarà les resolucions pertinents quant a l'admissió d'aspirants, la publicació d'anuncis i la resta de tràmits que siguen procedents.
  
Onzena. Impugnació de la convocatòria
  
La convocatòria, les seues bases i tots els actes administratius que se'n deriven i de les actuacions de la Comissió Qualificadora, podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).
  
Elx, 15 de setembre de 2005.- El vicepresident de l'institut: José Manuel Sánchez Asencio.
  
ANNEX
  
Contingut del curs. Grup B. (30 hores)
  
Funcionament i organització de l'administració
  
Tema 1. L'estat. Concepte. Elements. Formes d'estat. La divisió de poders. Relacions entre els poders de l'estat.
  
Tema 2. La Constitució Espanyola de 1978. Principis generals. Drets i deures fonamentals dels espanyols.
  
Tema 3. Organització territorial de l'estat. Els estatuts d'autonomia: el seu significat. Especial referència a l'Estatut d'Autonomia de la Comunitat Valenciana.
  
Tema 4. Sotmetiment de l'administració a la llei i al dret. Fonts del dret públic. La llei: les seues classes.
  
Tema 5. L'acte administratiu. Concepte. Elements.
  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. La responsabilitat de l'administració pública.
  
Tema 11. El municipi. El terme municipal. Organització municipal. Competències.